सुशीला गणेश मावलंकर

सुशीला गणेश मावलंकर (4 अगस्त 1904 - 11 दिसंबर 1995) एक भारतीय स्वतंत्रता सेनानी थीं। वे 1956 में  पहली लोकसभा के लिए अहमदाबाद से निर्विरोध चुनी गईं थीं।

प्रारंभिक जीवन 
रामकृष्ण गोपीनाथ गुर्जर की पुत्री सुशीला का जन्म 4 अगस्त 1904 को बॉम्बे राज्य में हुआ था। उन्होंने पूर्व-मेट्रिक स्तर तक शिक्षा पायी। 

सुशीला मावलंकर ने भारतीय स्वतंत्रता आंदोलन में सक्रिय भाग लिया। महात्मा गांधी के आह्वान पर 1942 में भारत छोड़ो आंदोलन में भाग लिया, जिसके कारण ब्रिटिश अधिकारियों ने उन्हें जेल में डाल दिया।  उन्होने जून 1953 में आयोजित रानी एलिजाबेथ द्वितीय के राज्याभिषेक में भाग लिया 

फरवरी 1956 में गणेश मावलंकर की मृत्यु के पश्चात  अहमदाबाद सीट के लिए उपचुनाव हुआ। कांग्रेस ने सुशीला मावलंकर को मैदान में उतारा और इस प्रकार वह पहली लोकसभा के लिए निर्विरोध चुनी गईं।   अगले वर्ष उसका कार्यकाल समाप्त हो गया।  उन्होंने भगिनी समाज के अध्यक्ष के रूप में भी काम किया और कई सामाजिक संगठनों के सदस्य रहीं।

व्यक्तिगत जीवन 
सुशीला और गणेश वासुदेव मावलंकर  का विवाह मार्च 1921 में हुआ। उनके चार बेटे थे।  गणेश मावलंकर लोकसभा के पहले स्पीकर बने। 11 दिसंबर 1995 को अहमदाबाद में उनका निधन हो गया।  उनके पुत्र पुरुषोत्तम मावलंकर भी सांसद थे।

संदर्भ 

मराठी लोग
ब्रिटिश भारत के क़ैदी और बंदी
प्रथम लोक सभा सदस्य
१९९५ में निधन
1904 में जन्मे लोग